สังคมข่าวหุ้น
ดัชนีตลาดหุ้นไทยปิดที่ระดับ 1,699.20 จุด ลดลง 3.80 จุด มูลค่าการซื้อขาย 95,433.74 ล้านบาท จับตาการทยอยประกาศงบไตรมาส 4/2564
ดัชนีตลาดหุ้นไทยปิดที่ระดับ 1,699.20 จุด ลดลง 3.80 จุด มูลค่าการซื้อขาย 95,433.74 ล้านบาท จับตาการทยอยประกาศงบไตรมาส 4/2564
14 ก.พ. 2565

ดัชนีตลาดหุ้นไทยปิดที่ระดับ 1,699.20 จุด ลดลง 3.80 จุด มูลค่าการซื้อขาย 95,433.74 ล้านบาท จับตาการทยอยประกาศงบไตรมาส 4/2564 ที่จะออกมาอย่างต่อเนื่อง รวมถึงสถานการณ์การแพร่ระบาดของไวรัสโควิด-19 ที่ยังอยู่ในระดับที่สูง
EPG ประกาศงบ 9 เดือนแรกของปี 2564/2565 (เม.ย.-ธ.ค. 2564) มีกำไรสุทธิ 1,260 ล้านบาท โต 54.7% ก่อนหน้านี้ผู้บริหารมองแนวโน้มในช่วงครึ่งปีหลังของปี 2564/2565 (ต.ค. 2564-มี.ค. 2565) จะเติบโตเมื่อเทียบกับช่วงเดียวกันของปีก่อน จากปัจจัยการฟื้นตัวของตลาดโลกและตลาดในประเทศ ที่สามารถควบคุมการแพร่ระบาดของไวรัสโควิด-19 ได้ดีขึ้น จากการที่มีวัคซีน ทำให้เกิดความมั่นใจในการลงทุนต่าง ๆ มากขึ้น น่าจะทำให้ผลงานงวดปี 2564/2565 (เม.ย. 2564-มี.ค. 2565) มีการเติบโตได้ตามแผนที่วางไว้ได้ไม่ยาก
คาดวันนี้ (14 ก.พ.) PTTGC จะแจ้งงบปี 2564 ลุ้นโกยกำไรกว่า 5 หมื่นล้านบาท รับอานิสงส์ธุรกิจโรงกลั่น-ปิโตรเคมีฟื้นตัวแรง ส่วนปีนี้ตั้งเป้ายอดขายโต 7% ด้วยกำลังการผลิตจากโครงการใหม่ที่เพิ่มเข้ามา รวมถึงการรับรู้กำลังการผลิตจากการเข้าซื้อกิจการ (M&amp;A)
ACG พร้อมเปิดสาขาอีก 1 แห่ง ศูนย์บริการรถยนต์ทุกยี่ห้อประเภทเร่งด่วน (FAST-FIT) ในพื้นที่กรุงทพฯ ซึ่งเป็นสาขาลำดับที่ 6 ของออโตคลิก เริ่มเปิดให้บริการในวันที่ 26 ก.พ. 2565 พร้อมจัดโปรโมชั่น Grand Opening ตั้งแต่วันที่ 26-28 ก.พ. 2565 รวมทั้งยกทัพสินค้าลดเเบบจัดหนักจัดเต็ม สูงสุด 25% เเละผ่อน 0% นานสูงสุด 6 เดือน น่าจะช่วยหนุนผลงานไตรมาส 1/2565
พรุ่งนี้ (15 ก.พ. 2565) หุ้นไอพีโอน้องใหม่ “พรีเมียร์ แทงค์ คอร์ปอเรชั่น” หรือ PTC ผู้ประกอบธุรกิจคลังน้ำมันสำหรับรับ เก็บ ผสม และจ่ายน้ำมันเชื้อเพลิง เตรียมเข้าซื้อขายในตลาดหลักทรัพย์ mai เป็นวันแรก ที่ราคาเสนอขายหุ้นละ 3.50 บาท หลังจากที่มีการเปิดจองซื้อขายหุ้นไอพีโอจำนวน 110 ล้านหุ้น ไปเมื่อวันที่ 4-8 ก.พ. 2565 ที่ผ่านมา จัดว่ามีนักลงทุนจองซื้ออย่างล้นหลาม สะท้อนความเชื่อมั่นในศักยภาพและพื้นฐานธุรกิจพลังงานที่มีความแข็งแกร่งและยั่งยืนในอนาคต
ตลาดหลักทรัพย์ฯ ให้ UPA, UPA-W2 ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 14 ก.พ.-25 มี.ค. 2565 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ SAMTEL, SAMTEL-W1 ใช้ถึง 14 ก.พ. 2565 BGT ใช้ถึง 15 ก.พ. 2565 BE8, K, K-W1, GCAP ใช้ถึง 18 ก.พ. 2565 GLORY, ARIN ใช้ถึง 25 ก.พ. 2565 NEWS, PROUD, THANA ใช้ถึง 1 มี.ค. 2565 AF, CRD, GLOCON, TRITN, UREKA, UREKA-W2, WAVE, WAVE-W2 ใช้ถึง 4 มี.ค. 2565 TVT, YGG ใช้ถึง 11 มี.ค. 2565 HL, TH, TVD, VL, VL-W1 ใช้ถึง 18 มี.ค. 2565 ขณะที่ระดับ 2 ใช้เกณฑ์ห้ามคำนวณวงเงินซื้อขาย  และ Cash Balance มี MONO ใช้ถึง 28 ก.พ. 2565 และ ARIP ใช้ถึง 11 มี.ค. 2565 และระดับ 3 ใช้เกณฑ์ห้าม Net settlement, ห้ามคำนวณวงเงินซื้อขาย และ Cash Balance มี CMO ใช้ถึง 23 ก.พ. 2565 และ ARIN ใช้ถึง 1 มี.ค. 2565
ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.